recursal/SuperWikiNEXT-32B huggingface dataset:
**Брокколи** (лат. *Brassica oleracea, botrytis italica*) - Қырыққабатты тұқымдастардың біржылдық өсімдігі, қою жасыл түсті гүл шоғыры болып табылады. Ең алдымен Англияда, Испанияда және Италияда кездеседі. Дон Брокколи Брокколиді Жерорта теңізінің жағалауында өсіре бастады. Осы көкөністің аты өркен немесе бұтақ деген мағынаны білдіретін «брокко» итальян сөзінен шыққан. Брокколиді ежелгі замандарда да өсірген, бірақ Еуропада ол XVI ғасырда ғана әйгілі болды. Кейінірек итальян қоныс аударушылары брокколиді Америкаға алып келді. Және дәл сол жақтан бірінші дүниежүзілік соғыстан кейін брокколиге деген сән қайта оралды.

Құрамы
------

Брокколидің 100 г – 25 ккал.

Брокколидің құрамында жасұнық, калий, фосфор, кальций, магний, темір, мырыш, марганец, күкірт, С, В1, В2, В5, В6, РР, Е, К дәрумендері, А дәрумен негізі бар.

Қолданылуы
----------

Брокколиді асқа тұрақты қолдану - күйзелістен ең жақсы қорғаныс.

Дәруменді қуат брокколидің құрамында дәрумендер мен минералды заттардың, атап айтқанда калийдің, фолий қышқылының, темірдің, бета-каротиннің және күкірт қосындаларының өте көп мөлшері бар. Брокколи - қарапайым көкөніс емес, бұл нағыз дәруменді-минералды қуат! Брокколи біздің төзімділік жүйемізді жұмылдырады, қаназдықтың, індеттердің, бауыр ауруларының, ісіктердің алдын алады. Ол аз болғандай, брокколиді қолдану қартаю үдерісін де бәсеңдетеді.

Кеудені құтқару брокколидің құрамында сүт безі ісігінің дамуын бәсеңдетуге мүмкіндік беретін қосылыс-сульфорафан бар. Сульфорафан қатерлі ісік жасушаларының бөлінуін тоқтатады және аурудың әрі қарай дамуына кедергі жасайды. 

Брокколидің құрамындағы С дәруменінің мөлшері лимон құрамындағы мөлшермен бірдей.
**Келес** – Сырдария алабындағы өзен.

Географиялық орны
-----------------

Түркістан облысы Қазығұрт, Келес аудандары арқылы ағып өтеді. Ұзындығы 241 км, су жиналатын алабының ауданы 3310 км2.

Келес өзені Көктерек ауылы (Сарыағаш ауданы) тұсында.

Бастауы
-------

Бастауын Қаржантау жотасының батыс беткейі мен Қазығұрт тауынан бастау алып, Шардара бөгеніне құяды.

Ағысы
-----

Бастау алатын жерінен оңтүстік-батысқа қарай ағады. Қаратас ауылының тұсында оңтүстікке бұрылады.

Гидрологиясы
------------

Жоғары ағысындағы арнасы тар және тік жарлы келген, төменгі ағысындағы арнасы кең. Ірі салалары Көкпарсай, Қаржансай, Ұялысай, Ащықарабаусай, т.б. Суы тұщы. Қар және жер асты суымен толығады. Қапыланбек ауылы тұсындағы көп жылдық орташа су ағымы 5,9 м3/с шамасында. Өзен суы бау-бақша, егін суаруға пайдаланылады.

Дереккөздер
-----------

1. ↑  Қазақ энциклопедиясы
*Басқа мағыналар үшін Қосшоқы деген бетті қараңыз.*
**Қосшы** – Мыржық жотасының шығысындағы шоқылы тау.

Географиялық орны
-----------------

Абай облысы Жаңасемей ауданында орналасқан.

Жер бедері
----------

Абсолюттік биіктігі 548 м. Қос шоқының шығыс беткейі тіктеу келген. Солтүстігінде Алтыбай аңғары, шығысында Жыңғылды көлі, оңтүстігінде Арқалық таулары бар.

Өсімдігі
--------

Қоңыр топырақ жамылғысында боз, селеу, сұлыбас, қозықұлақ, бұталар өседі. Жайымдылық ретінде пайдаланылады.

Дереккөздер
-----------

1. ↑  Қазақстан табиғаты:Энциклопедия / Бас ред. Б.Ө.Жақып. - Алматы:" Қазақ энциклопедиясы" ЖШС, 2011. Т.З. - 304 бет. ISBN 9965-893-64-0 (Т.З.), ISBN 9965-893-19-5
RIM-8 «Талос» - алыс аумаққа әсер ететін америкалық зенитті зымыран. 1957-ші жылы АҚШ әскери-теңіз күштерінің қаруы қатарына қабылданып, 1979-шы жылы қолданыстан шығарылды. Америка Құрама Штаттарының кемелерін жабдықтауға арналған алғашқы зенитті зымырандардың бірі саналады. Бұл зымыранмен қаруланған алғашқы кемелер «Галвестон» үлгісіндегі үш крайсер болатын, олар 1958–1961-ші жылдары қайта жабдықталды. RIM-8 «Талос» зымыраны салмағы екі келі болатын W30 әскери ядролық бөлігімен жарақталды. «Талос» 1959-шы жылдың ақпан айында Галвестонға қондырылып, атысқа шықты.

Дереккөздер
-----------

1100 қызықты деректер.
**Бэно Максович Аксёнов** /Bano Axionov/ (1946 жылы 2 сәуірде Минскіде дүниеге келген) – совет және молдаван актері, режиссер, театр ұстазы.

1991 жылы Молдова КСР-ның еңбек сіңірген әртісі атанған. Бэно Аксенов Кишиневтің №3, №5, №41, №4 мектептерінде оқыған. 1963-1966 жылдары 200 және 400 метрге тосқауылмен жүгіруде Молдава чемпионы болады. 1969 жылы Г. Музическ атындағы Кишинев өнер институтын бітіреді. 1969 жылдан бастап Тираспольский орыс драма театрында актерлік қызмет атқарады. 1973 жылы Мәскеуде М.О. Кнебель жетекшілігімен режиссерлік лабораторияда оқиды. 1973-2006 жылдар аралығында А.П. Чехов атындағы Кишинев орыс драма театрында актер және режиссерлік қызмет атқарады. 

1. ↑  WikipediA *Beno Axionov*
2. ↑  MINISTERUL EDUCAŢIEI, CULTURII ŞI CERCETĂRII AL REPUBLICII MOLDOVA BIBLIOTECA NAŢIONALĂ A REPUBLICII MOLDOVA Calendar Naţional 2021 *Băno AXIONOV* Р.138 ISSN 1857-1549
Жапон ауыз әдебиеті мен мифологиясы жақсы дамыған. Жапон жазба әдебиетінің алғашқы үлгілері — "Коджики" шежіресі (712) мен "Манъесю" өлеңдер жинағы (759). "Коджики" ертедегі мифтік әңгімелер, аңыздардан тұрады. "Манъесю" антологиясы халық поэзиясының 4516 үлгісін және алғашқы жазба әдебиет өкілдерінің (500-дей автордың) шығармаларын қамтыған. Шығармалардың көпшілігі танка жанры үлгісінде жазылған. 9 — 10 ғасырларда жапон прозасының алғашқы үлгілері пайда болды. Мурасаки Шикибудың "Генджи — моногатори" романы (11 ғасыр) — әлем әдебиетіндегі алғашқы романдардың бірі. "Хейке — моногатори" ("Тайр әулеті туралы әңгіме", 13 ғасыр), "Тайхейки" ("Алып әлем туралы әңгіме", 14 ғасыр) гунки (әскери эпопея) жанрында жазылған. 15 — 16 ғасырларда поэзия жетекші рөл атқарды. Театрлар ашылып, драматургиялық шығармалар жазыла бастады. Онда, көбінесе, әскери тақырыптар қамтылды. 15 ғасырда әскери эпопеяларды серілік романдар ығыстырып шығарды. Мысалы, "Согамоногатари" ("Ағайынды Согалар туралы әңгіме"), "Ешицуне-ки" ("Ешицуне туралы әңгіме"), т.б. 17 ғасырда Ихара Сайкакудың (1642 — 1693) "Бір еркектің махаббат машақаты" (1682) романы, Чикамацу Монзаемоның (1655 — 1724) пьесалары танымал болды. Бұл жылдары ақындар Басе (1643 — 1694), Бусано (1716 — 1783), Исса (1763 — 1827) шығармалары әдебиет тарихынан елеулі орын алды. 18 ғасырда Цурия Нанбоку (1755 — 1829), Каватаке Мокуами (1816 — 1893) сияқты драматургтердің есімі танымал болды. 20 ғасырдың басында Киносита Наоенің "Отты бағана" романы, ақын Ишикава Такубокудың (1885 — 1912) "Бір уыс құм" (1910), "Көңілсіз ойыншық" (1912) шығармалары әдебиеттің даму бағытын айқындады. 2-дүниежүзілік соғыстан кейін Жапония әдебиетінде жаңа кезең пайда болды. Қоғамның ішкі қайшылықтары әдебиетте де түрліше бағыттар мен ағымдар тудырды. Дәстүрлік бағыттың өкілдері — Нагай Кафу, Сига Наоя, Масамуне Хакуте, т.б. болды. Ясунари Кавабатаға "Қарлы ел" (1947), "Мың қанатты тырна" (1951) повестері мен "Таулар дауысы" (1953), "Көне астана" (1961) романдары үшін 1968 жылы Нобель сыйлығы берілді. 20 ғасырдың 2-жартысында Шимода Сейджидің "Таңсәрі" (1970), Накадзато Кисенің "Айырық" (1963), Суми Суэннің "Өткелсіз өзен" (1970), Кубода Сейдің "Сякунаго деревнясының күнделігі" (1972) романдарында Жапонияның өткір әлеуметтік мәселелері көтерілді. Жапон әдебиетінен қазақ тіліне "Жапон ертегілері" (1959), "Жапон әңгімелері" (1965), "Хиросима қасіреті" (жинақ, 1969),Шимазаки Тоссонның "Орындалмаған өсиет", Эндо Сюсанудың "Әйел жүрегі" (1970) кітаптары аударылды. М.Әуезов (1960), Ғ.Мүсірепов (1967) Жапонияда болып, екі ел қаламгерлері арасындағы шығармалар байланыстардың негізін қалаған.
**Жалғызтау** – Жақсы Абралы тауының солтүстік-шығысында оқшау жатқан тау массиві.

Географиялық орны
-----------------

Абай облысы Жаңасемей ауданы, Қараөлең ауылынан шығысқа қарай 6 км жерде орналасқан.

Жер бедері, геологиялық құрылымы
--------------------------------

Абсолюттік биіктігі 1126 м. Қарасу және Ащысу өзендерінің аңғарында. Солтүстіктен оңтүстікке қарай бойлық бағытта 19 км-ге созылып жатыр, енді жері 7 км. Тік жарқабақты келген солтүстік-батыс беткейі сай-жыралар мен құздардан тұрады.

Геологиялық құрылымы
--------------------

Силур мен девон жыныстарынан түзілген.

Өсімдігі
--------

Таудың қызғылт қоңыр топырағында австрия жусаны, бетеге, боз, селеу өседі. Аңғарлары мен сайларындағы түрлі шөпті шалғындары мал жайылымына қолайлы.

Дереккөздер
-----------

1. ↑  Қазақ энциклопедиясы
**Сатоси Кон** (жапон. 今 敏; 12 қазан 1963(19631012), Саппоро, Хоккайдо — 24 тамыз 2010, Токио, Жапония) — Жапон режиссері, аниматор, сценарийші және мангака.

Өмірбаяны
---------

Кон жас кезінен бастап манга мен анимеге, атап айтқанда «Mobile Suit Gundam» франшизасына, сондай-ақ Алан Мур мен Фрэнк Миллердің батыстық комикстеріне қызығушылық танытты. Бұл, сондай-ақ ағасының үлгісі оны сурет салуға итермеледі.

1990 жылы оның «Теңізге оралу» атты алғашқы кәсіби жұмысы жарық көрді. Сатоши Кон суретші болу үшін Мусасино өнер университетінде оқыды, содан кейін Кацухиро Отомомен бірге «World Apartment Horror» мангасында жұмыс істеді, ал 1991 жылы Отомо сценарийі бойынша «Roujin Z» анимесінің режиссері болды.

Сатоши Кон өзінің анимациялық көркем фильмдерімен танымал. Алғашқы екі фильм – «Мінсіз мұң» (Perfect Blue 1998) және «Мыңжылдық актриса» (2001) актрисаның мансабы туралы баяндайды - бірінші жағдайда қиын мансап, ал екіншісінде бақытты. «Токио өкіл әкелері» (2003) - жапондық қаңғыбастар мен көшедегі сәби ойнайтын Рождестволық ертегісі. «Паприка» (2006) ғылыми фантастикалық фильмі адамдардың армандарын басқаруға мүмкіндік беретін құрылғы туралы айтады. Сатоши Конның фильмдері гиперреалистік графикамен, психологиялық сюжетімен және иллюзия мен шындықтың араласуымен ерекшеленеді.

Ол Токиода 46 жасында ұйқы безінің қатерлі ісігінен қайтыс болды. Өлім алдында ол «Dreaming Machine» жұмыс атауы бар жаңа толықметражды аниме бойынша жұмыс істеді.

Фильмография
------------

| Жыл | Қазақша аты | Түпкі аты |
| --- | --- | --- |
| 1997 | Мінсіз мұң | パーフェクト・ブル / Perfect Blue |
| 2001 | Мыңжылдық актриса | 千年女優 / Millennium Actress |
| 2003 | Токио өкіл әкелері | 東京ゴッドファーザーズ / Tokyo Godfathers |
| 2004 | Паранойя агенті (сериал) | 妄想代理人 / Paranoia Agent |
| 2006 | Паприка | パプリカ / Paprika |

Дереккөздер
-----------

1. ↑  Арсений Крымов Сатоси Кон и его умное аниме | Аниме | Мир фантастики и фэнтези Мұрағат көшірмесі 17 ақпанның 2022 Wayback Machine мұрағатында


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  Осы үлгіні қарау   Әлеуметтік желілерде | 
Twitter |
|  |
| Тематикалық сайттар | 
AllMovie · AlloCiné · Anime News Network · Česko-Slovenská filmová databáze · Internet Movie Database |
|  |
| Сөздіктер және энциклопедиялар | 
Большая каталонская |
|  |
| Нормативті бақылау | 
BNE: XX988972 · BNF: 14111205m · CiNii: DA13722799 · CONOR: 70127971 · GND: 130575518 · ISNI: 0000000114719911 · LCCN: no2004097153 · NDL: 00755178 · NKC: xx0181956 · NTA: 189121866 · NUKAT: n2009134341 · LIBRIS: 339799 · SUDOC: 076715973 · VIAF: 46968186 |

 |
**Тілдік категория** (грек. *kategoria*) кең мағынасында жалпы қасиетке ие болатын тілдік элементтің кез келген тобы. Tap мағынасында — бірыңғай тілдік бірліктердің жиынтығы (Мысалы, етіс категориясы, есім категориясы, септік катеогориясы, тәуелдік категориясы). Тілдік категорияны жүйелеу синтаксистік және семантикалық белгілерге байланысты жүргізіледі. Категориялық белгі семантикалық, синтаксистік және жалпыкатегориялық болады. Сөз табына бөлінуіне қарай категориялық белгілер — модификациялық және классификациялық болып бөлінеді. Тілдік категория термині Аристотель еңбектерінде алғаш қолданылып, 10 түрге бөлінген: мән, сапа, қатынас, мекен, уақыт, жағасырдай, қалып, әрекет және шыдам. Категорияны Бұлайша бөлу кейін сөз табын жүйелеуде негізге алынды. Лексикологияда *"лексико-семантикалық категория"* бөлек көрсетіледі: Мысалы, *"тірі мақұлқат атауы"*, *"мамандық атауы"*, *"есімдік атауы", "қозғалыс атауы"* т. б. Егер сөздің категориялық семасы сөзжасамдық тұлғаларымен тұлғаланса, онда сөзжасамдық категория делінеді (Мысалы, оқушы, көруші, көрермен субъектінің атауы; Сарыарқа, Жетісу, Ақдала жер атауы т. б.). Синтаксистік парадигматикада "сөйлем категориясы", "коммуникативтік-грамматикалық категория" т. б. деген ұғымдар бар. Тілдік категорияның ең маңызды әрі біршама жақсы зерттелген бөлігі грамматикалық категория. Грамматиканың мағынасына байланысты грамматикалық категория номинативтік (семантикалық, референциялық) категория және синтаксистік (реляциялық) деп бөлінеді.

Дереккөздер
-----------

1. ↑  Қазақ тілі. Энциклопедия. Алматы: Қазақстан Республикасы Білім, мәдениет және денсаулық сақтау министрлігі, Қазақстан даму институты, 1998 жыл, 509 бет. ISBN 5-7667-2616-3
**Жаман Абралы** – Абай облысы Семей қалалық әкімдігі аумағында, Абыралы ауылынан оңтүстік-батысқа қарай 14 км жерде орналасқан оқшау тау. Ащысу және Қарасу өзендерінің суайрығы.

Жер бедері
----------

Абсолюттік биіктігі 1113 м. Жаман Абралы тауы солтүстіктен оңтүстікке қарай 18 км-ге созылып жатыр, енді жері 14 км. Шығыс беткейлері тіктеу келсе, батысы көлбеулеу келеді. Маңайында Ащыбай, Қарашоқы, т.б. қыстаулар орналасқан.

Геологиялық құрылымы
--------------------

Силур мен девон жыныстарынан түзілген.

Өсімдігі
--------

Таудың қызғылт қоңыр топырағында австрия жусаны, бетеге өседі. Баурайында бидайықты шалғындар кездеседі.

Дереккөздер
-----------

1. ↑  Қазақ энциклопедиясы
**Әлинә Маратқызы Қабаева** (тат. *Алина Марат кызы Кабаева, Älinä Marat qızı Qabayeva*) — ресейлік, әлемдік көркем гимнастиканың шоқ жұлдызы.

Әкесі — Марат жастайынан ала доптың құдіретіне арбалып, Ташкенттің «Пахтакоры» және Павлодардың «Трактор» командалары сапында өнер көрсетті. Анасы Людмила кезінде баскетболмен шұғылданды. Болашақ чемпионның өзі 1983 жылы Ташкентте дүниеге келді. Қызының бойындағы дара талантты ерте байқаған анасы оны Ресейге апарып, әйгілі Ирина Виннерге табыс етуді жөн көрді. Марат зайыбының бұл әрекетін құптамай, «қызымды ешқайда да жібермеймін» деп байбалам салған көрінеді. Ерлі-зайыптылар арасында біраз ұрыс-керіс болып, ақыры анасы Алинаны жетектеп, Мәскеуге аттанса, әкесі Ташкентте қалып қойды.

Алина өз қатарластары арасында дара талантымен бірден оқшауланады. 1996 жылы Ресейдің ұлттық құрама командасына қабылданған 13 жасар қыз көп кешікпей әлемдік гимнастиканың жарық жұлдызына айналды. Қабаева екі рет әлемнің (1999 жыл, Осака. 2001 жыл, Мадрид) және төрт рет Еуропаның (2000 жыл, Сарагоса. 2002 жыл, Гранада. 2003 жыл, Лиссабон, 2004, Киев) абсолютті чемпионы атағын жеңіп алды. «Гран-при» додаларында ол алтын тұғырдан түскен жоқ. Жекелеген есепте және командалық сайыста бірнеше мәрте дүние жүзі чемпионы атанды. 2000 жылы Сидней Олимпиадасында Алина алтын медаль алуға тиіс еді. Алайда құрсаумен өнер көрсетіп жатып, оны абайсызда қолынан түсіріп алды. Сол қателіктің салдарынан Ресей спортшысы қола жүлдені қанағат тұтуға мәжбүр болды.

2004 жылы Грекияның астанасында ол өзінің, шын мәнінде, теңдессіз екенін тайға таңба басқандай етіп дәлелдейді. Ресей гимнасшысы жекелеген есепте де, көпсайыста да алдына жан салмады. Сөйтіп, Алина өзі армандаған Олимпиада алтынына қол жеткізді.

Ол Бейжің олимпиадасында бақ сынауды аңсады. Тіптен 2006—2008 жылдар аралығында бірқатар халықаралық жарыстарда топ жарып, өзінің мықтылығын мойындатты. Бірақ соңғы мәліметтерге сүйенсек, әйгілі гимнасшының ескі жарақаттары сыр беріп, жаттығу жасамағанына жарты жылға жуықтапты.

Марапаттары
-----------

Оның есімі спорт шежіресіне алтын әріптермен жазылды. Ресей үкіметі оның еңбегін жоғары бағалап, «Дружба» және «За заслуги перед отечеством» ордендерімен марапаттады. 

Сондай-ақ Қабаева Ресей Федерациясының Мемлекеттік Думасының депутаты болып сайланды.
*Басқа мағыналар үшін Көкентау деген бетті қараңыз.*
**Көкентау**, *Кәкентау* – Семейтау тауларының оңтүстігіндегі тау.

Географиялық орны
-----------------

Абай облысы Семей қалалық әкімдігіне қарасты аумақта орналасқан.

Жер бедері
----------

Тау солтүстік-батыстан оңтүстік-шығысқа қарай 15 км-ге созылып жатыр, ені 10 км-ге жуық. Абсолюттік биіктігі 825 м.

Геологиялық құрылымы, жер бедері
--------------------------------

Тау герцин дәуірі гранитоидтарынан түзілген. Солтүстік беткейі тік, шатқалды, борпылдақ жынысты, оңтүстік көлбеу.

Өсімдігі
--------

Қиыршықтасты қызғылт қоңыр топырағында селеу, жусан, сай-жыраларында қараған, итмұрын, т.б. өседі. Мал жайылымына қолайлы.

Дереккөздер
-----------

1. ↑  Қазақ энциклопедиясы
*Басқа мағыналар үшін Қаршыға (айрық) деген бетті қараңыз.*
**Қаршыға** – Күршім жотасының оңтүстік-батысындағы тау.

Географиялық орны
-----------------

Шығыс Қазақстан облысы Күршім ауданы Ақбұлақ аулынының солтүстік-шығысында 5 км жерде орналасқан. Абсолюттік биіктігі 1332 м. Солтүстік-шығыстан оңтүстік-батысқа қарай 8 км-ге созылып жатыр, енді жері 5 км шамасында.

Жер бедері
----------

Беткейлері ұсақ өзен арналарымен тілімденген. Таудан Қалжыр, Балақалжыр өзендерінің салалары бастау алады. Батысында Сарыоба, шығысында Қызылащы, оңтүстігінде Бақай таулары орналасқан.

Өсімдігі
--------

Тауалдының қара қоңыр және сұрғылт топырақ жамылғысында жусан, бетеге, селеу, боз, бұталар өседі. Етегінде өзімен аттас қыстау бар. Жері мал жайылымына қолайлы.

Дереккөздер
-----------

1. ↑  Қазақстан табиғаты:Энциклопедия / Бас ред. Б.Ө.Жақып. - Алматы:" Қазақ энциклопедиясы" ЖШС, 2011. Т.З. - 304 бет. ISBN 9965-893-64-0 (Т.З.), ISBN 9965-893-19-5
**Маяжон** – Дегелең тауларының солтүстігіндегі аласа тау.

Географиялық орны
-----------------

Абай облысы Жаңасемей ауданында орналасқан.

Жер бедері
----------

Абсолюттік биіктігі 618 м. Солтүстік-батыстан оңтүстік-шығысқа қарай 11 км-ге созылған, енді жері 3 км. Салыстырмалы биіктігі 20 м. Беткейлері көлбеу тізбектелген шоқылардан тұрады. Таудың түпкі жыныстары жер бетіне шығып жатыр. Етегінде элювийлі-делювийлі шөгінділер қалыптасқан.

Өсімдігі
--------

Тауалдының қиыршықтасты қызғылт қоңыр топырақ жамылғысында бөрте жусан, қылқан селеу, бетеге, көде, тобылғы, т.б. бұталар мен әр түрлі шөптесіндер өседі.

Дереккөздер
-----------

1. ↑  АТАМЕКЕН: Географиялық энциклопедия. / Бас ред. Б.Ө.Жақып. – Алматы: «Қазақ энциклопедиясы», 2011. – 648 бет. ISBN 9965-893-70-5
**Бөрібай Оразымбет** - 1954 жылы Түркістан облысының Жетісай өңірінде туған ақын, жазушы.

Еңбек жолы
----------

Ауылдағы орта мектепті аяқтағаннан кейін, еңбек жолын шопан болып бастаған. Отан алдындағы әскери борышын өтеп келген соң, орта арнаулы оқу орындарынан есепші және агроном мамандықтарын алған.
Көп жыл бойы Шардара және Мырзашөл аудандарында сауда саласында қызмет еткен. 1992 жылы Мырзашөл аудандық Киноландыру жүйесінің директоры қызметін атқарған. Қазіргі таңда мәдениет қызметкері.
1998 жылдан бері Өзбекстан Жазушылар одағының мүшесі. «Ақ-Бөрі» атты телефильмнің бас кейіпкері. 2001 жылы өткен Республикалық термешілер сайысының, 2003 жылы Ташкентте өткен «Өзбекстан — ортақ үйіміз» Халықаралық фестивалінің лауреаты. Дүниежүзі қазақтары қауымдастығының I және ІІ құрылтайының делегаты. Бірнеше мүшәйралардың жеңімпазы, Халықаралық ақындар айтысының жүлдегері.

Еңбектері
---------

Ақынның өлеңдері «Мырзашөл — менің мекенім», «Теңіздің дәмі — тамшыдан», «Бекет ата», «Ел мен Елбасы», «Мырзашөл — атамекенім», «Алтын алқа» жинақтарына енген. «Махаббатым, мәңгі-сің», «Елім, менің сырымды ұқ!», «Ақ-Бөрінің айтыстары», «Қайың болды бір шыбық», «Менің мың бір түндерім», «Тамшы-таным», «Қос арман», «Усойқы ойлар», «Ақ-Бөрі ақын айтқан екен» атты кітаптардың авторы.

Дереккөздер
-----------

1. ↑  *Шарип, Болат* «МЕНІҢ ЖЫРЫМ БӘРІ ДЕ ЕРТЕҢ ҮШІН…» | Ardak.kz - ақпараттық агенттігі (ru-RU) (10 сәуір 2021).
2. ↑  Қазақстан жазушылары: Анықтамалық/Құрастырушы: Қамшыгер Саят, Жұмашева Қайырниса - Алматы: «Аң арыс» баспасы, 2009 жыл
**Стартап** немесе **стартап-компания** (ағылшыншадан startup — іске қосу, бастап кету) — жуырда құрылып, дами бастаған немесе келешекті нарықтарды зерттеу кезеңіндегі компания. 

Көптеген интернет-компаниялар құрылған дот-ком көпіршігі (dot-com bubble) кезінде стартап термині кең тарала бастады. Жоғарғы технологиялар саласындағы жаңа жобаларды high-tech стартап деп жиі атайды. Бұл терминді барлық салаларға қолдануға болғанмен, IT және интернет-жобалар бағытында әйгілі болды. IT саласында жаңа пайда болып келе жатқан немесе құрылуы жоспарланған компанияларды стартап деп атайды.

Клиенттерді дамыту әдіснамасының құрастырушысы Америкалық кәсіпкер Стивен Бланк стартаптарды жаңғыртылатын және масштабталатын бизнес үлгісін іздеу үшін қолданыстағы уақытша құрылымдар ретінде анықтады. «Lean Startup» кітабының авторы және кәсіпкерлікке итеративті көзқарас идеологы Эрик Рейс жоғары белгісіздік жағдайында жаңа өнімді немесе қызметті құратын ұйым стартап деп аталатынын атап өтті. Кәсіпкер, венчурлық капиталист және эссайист, бизнес-үдеткіштің негізін қалаушы, Y Комбинатор Пол Грэмэ, старт-аптарды қарқынды өсуші ретінде қарастырады (негізгі көрсеткіш бойынш аптасына 4% -7%). Оның пікірін PayPal-дың негізін қалаушысы, бірінші Facebook-тің инвесторы Питер Тильдің қайталайды.
**Леонид Леонидович Ковель** (укр. Леанід Леанідавіч Ковель; 29 шілде 1986, Сморгонь, Гродно облысы) — беларусьтік футболшы, шабуылшы.

Карьерасы
---------

### Клубтық

Карьерасында Беларусь, Украина, Қазақстан, Ресей, Латвия чемпионаттарында оп тепті. 2001 жылы РУОР командасының фарм клубында карьерасын бастады. 
2003 жылы 17 жасына "Динамо" (Минск) клубына ауысты. Астаналық клуб сапында үш маусым ойнады, 2005 жылы чемпионатта 9 гол соғып, клубтың үздік мергені атанды. 

2007 жылдың басында Украинаның "Карпаты" клубымен келісім шарт жасасты. 

2008 жылы "Сатурнға" ауысып, екі маусымда бір гол да соға алмады, 2011 жылдың басында үш жылдық үзілістен соң "Динамоға" қайта оралды. 2012 жылғы маусымды Минскінің тағы бір клубы "Минск" сапында өткізіп, Беларусь чемпионатында сегіз гол соқты.

2013 жылы Павлодардың "Ертісіне" ауысты. Бірақ жарақатының кесірінен алаңға көп шыға алмай, жыл ортасында "Минскіге" қайта оралды.

### Халықаралық

Ұлттық құрама сапындағы карьерасын ерте бастады, 2004 жылы 18 тамызда Түркияға қарсы жолдастық кездесуде тұңғыш рет алаңға шықты. 
Құрама сапында барлығы 17 кездесу өткізді. Бірақ 25 жастан кейін шақырылмай қойды.

Дереккөздер
-----------

1. ↑

Сілтемелер
----------

* Профилі

|  |  |  |
| --- | --- | --- |
| 

|  |  |
| --- | --- |
|  Осы үлгіні қарау   Тематикалық сайттар | 
FootballDatabase.eu · FootballFacts.ru · National-Football-Teams.com · Soccerway · sportbox.ru · sports.ru · Transfermarkt · worldfootball.net · Ukrainian Association of Football |

 |
**Құлахметов Ғабдулғафур Юнус ұлы** (4. 5. 1881, Пенза қ.— 1. 4. 1918) — татар жазушысы, публицист. Қазан мұғалімдер мектебіп бітірген (1902). Алғаш әдеби қызметін публи-цистикадан бастап, 1905 ж. Орыс рево-люциясы кезінде газет-журналдарда рев. рухта жазылған мақалалар жа-риялады. Қазанда болған көтеріліске қатысып, жұмысшыларды революция-ға шақырып сөз сөйледі. Орыс тілінен кітапшалар мен прокламациялар ауда-рып, халық арасына таратты. Қ-тыд еңбекшілерді патшаға қарсы күреске шақырган «Қираган қамал» (1906) поэмасы, социализмнің жеңетінін ас-тарлап бейнелеген «Екі пікір» (1906), татар жұмысшыларының саяси ояну кезін суреттеген «Жас жүректер» (1908) пьесалары, тарих жөнінде «Та-рих беттері» (1909) атты едбегі бар.

Дереккөздер
-----------

1. ↑  Қазақ энциклопедиясы
**Архетип** (грек, агсһе — бастау, tupos — бейне) — алғашқы үлгі, түпнұсқа. Архетип жалпы адамзаттық рәмізділіктің негізіне, шығармашылық жасампаз қиялдың нәр алатын бастауына жатады. Архетип өнерде ерекше рөл атқарады. Мәдени архетиптер — бұл ілкі мәдени түпнұсқалар, адам және оның табиғат пен қоғамдағы орны жөніндегі түсінік-рәміздер, тарихтың терең қойнауларынан үзілмей «өсіп» шығып, қазіргі мәдениеттің нормалық-құндылық кеңістігінде өз маңызы мен мағынасын жоғалтпаған және бүгінгі адамдардың әрекеттеріне жалпы жоба беретін баптық-құндылық бағдарлар. Архетип туралы ілімдер К. Юнгтің «аналитикалық психологиясында», Выготскийдің «мәдени-тарихи теориясында», Дж. Кулидің «Рәміздік интеракционизмінде» және мәдениетті құндылық-рәміздік жүйе мен адамдар тіршілігінің рухани интенциясы деген түсініктерде жан-жақты дамытылды. К. Юнгтің аналитикалық психологиясында архетип көмескі сананың тылсымдық құрылымдарында «ұжымдық бейсаналық» түпнұсқалар ретінде сақталды.[1] Мәдени тұлғаның рухани-шығармашылық қазынасын қауымдық тылсымдағы архетиптер құрастырады. Оларға адамның рухани өмірін априорлы (тәжірибеге дейін) қалыптастыратын және оның іс-әрекетін, мінез-құлық жүйесін жалпылама анықтайтын құндылықтар қисыны жатады. Осының негізінде адамда «мендік» сезім, этноста ортақ уақыттық-кеңістік өрісі пайда болады. Әрбір халық өз мәдениетін еркін дамытуға мүмкіндік алған кезде архетиптеріне жиі оралады. Мысалы, Қазақстанда соңғы жылдары мәдениет пен өнердің әр саласындағы «ұлттық негіздерді жаңғырту» идеясы осымен тұстас.
[2][3][4]

Дереккөздер
-----------

1. ↑  Биекенов К. Садырова М. Әлеуметтанудың түсіндірме сөздігі. — Алматы: Сөздік-Словарь, 2007. — 344 бет. ISBN 9965-822-10-7
2. ↑  Саяси түсіндірме сөздік. – Алматы, 2007. ISBN 9965-32-491-3
3. ↑  Мәдениеттану: жоғарғы оқу орнындары мен колледж студенттеріне арнлған оқулық. Алматы: Раритет, 2005.- 416 бет. ISBN 9965-663-71-8
4. ↑  Қазақ мәдениеті. Энциклопедиялық анықтамалық. Алматы: "Аруна Ltd." ЖШС, 2005 ISBN 9965-26-095-8
Angelique Kerber 2012 US Open
Анжелика Кербер ( 1988 жылдың 18 қаңтар айында Германия, Бременде дүниеге келген) – неміс кәсіби теннисшы, ұлты – польшалық, әлемдегі экс-бесінші ракетка.

Жетістіктері
------------

* Жеке сында Үлкен шлем турнирінің 2 дүркін жартылай финалисты (US Open-2011, Уимблдон-2012).
* Жеке сында WTA сериясындағы турнирлерде 3 дүркін жеңімпазы.
* Жеке сында әлемдегі экс-бесінші ракетка.
* Жеке сында юниорлар арасында Үлкен шлемның 1 дүркін 1/4 финалисты (Australian Open-2004).
* Жұптық сында юниорлар арасында Үлкен шлем турнирінің 1 дүркін 1/4 финалисты (Australian Open-2004).

Жалпы Ақпарат
-------------

Анжелика әкесі Беата және анасы Славомираның екі қызының бірі. Апасының аты Джесика.   

3 жасынан теннис ойнайды. Қатарынан жүзумен айналысқан, бірақ та тенниске тоқтады. Ата-анасы қызының кәсібіне барынша көмек жасайды, анасы менеджері екен.   

2003 жылдан бастап кәсіби теннисшы.  

Кербер неміс, польша, ағылшын тілдерін толық менгерген.

Спорттық карьерасы
------------------

Жеке сындағы жыл соңындағы рейтингі
-----------------------------------

* 2013 — 9
* **2012 — 5**
* 2011 — 32
* 2010 — 46
* 2009 — 106
* 2008 — 108
* 2007 — 84
* 2006 — 214
* 2005 — 261
* 2004 — 375
* 2003 — 433

Турнирларда Өнер Көрсету
------------------------

Жеке дәрежедегі турнирледе өнер көрсету  

Жеке сында WTA турнирлердің финалы (10)  

Жеңістер (3)  

Жеңілістер (7)

Жұптық сында өнер көрсету
-------------------------

Жұптық сында WTA турнирінің финалы (1)  

Жеңілістер (1)

Жеке сындағы Үлкен Шлем турнирларда Өнер Көрсету
------------------------------------------------

Сілтемелер
----------

* WTA сайтындағы профилі
* ITF сайтындағы профилі Мұрағатталған 15 маусымның 2016 жылы.
* Кубок федерации сайтындағы профилі Мұрағатталған 23 сәуірдің 2016 жылы.

| Турнир | 2007 | 2008 | 2009 | 2010 | 2011 | 2012 | 2013 | Қорытынды | КарьерадағыҰ/П
 |
| --- | --- | --- | --- | --- | --- | --- | --- | --- | --- |
|
| Australian Open | К
 | 2Р | 1Р | 3Р | 1Р | 3Р | 4Р | **0 / 7** | 11-7
 |
| Roland Garros | 1Р | 1Р | К
 | 2Р | 1Р | 1/4 | 4Р | **0 / 7** | 9-7
 |
| Уимблдон | 1Р | 1Р | К
 | 3Р | 1Р | 1/2 | 2Р | **0 / 7** | 9-7
 |
| US Open | 1Р | К
 | 2Р | 1Р | 1/2 | 4Р | 4Р | **0 / 7** | 15-7
 |
| Үлкен Шдемдегі Барлық Ұ/П
 | 0 / 4
 | 0 / 4
 | 0 / 4
 | 0 / 4
 | 0 / 4
 | 0 / 4
 | 0 / 4
 | 0 / 28
 |  |
| ҮШТ жылдық нәтижелері
 | 0-4
 | 1-4
 | 6-4
 | 8-4
 | 5-4
 | 12-4
 | 10-4
 |  | 44-28
 |
|
Thomaz Bellucci at the 2012 US Open
Томас Кокширали Беллуччи ( 1987 жылдың 30 желтоқсан айында Бразилия, Тиетеда дүниеге келген) – бразилиялық кәсіби теннисшы .

Жетістіктері
------------

* Аралас жұпты сында Үлкен шлем турнирінің 1 дүркін жартылай финалисты (Roland Garros-2011).
* Жеке сында AТР сериясындағы турнирлерде 3 дүркін жеңімпазы ( барлығы – 4).

Жалпы Ақпарат
-------------

Томас екі баланың бірі, Беатрис деген ұлкен апасы бар. Әкесінің аты Ильдебрандо, анасы Мария Регина Беллуччи.  

2005 жылдан бастап кәсіби теннисшы. Жақын арадағы мақсаты жеке сындағы АТР рейтингінің Топ – 20-на кіру. Бапкері Даниэль Орсанич, Франсиско Клавет.

Спорттық карьерасы
------------------

Жеке сындағы жыл соңындағы рейтингі

* 2013 — 125
* 2012 — 33
* 2011 — 37
* 2010 — 31
* 2009 — 36
* 2008 — 85
* 2007 — 202
* 2006 — 583
* 2005 — 878

Турнирларда Өнер Көрсету
------------------------

Жеке дәрежедегі турнирледе өнер көрсету  

Жеке сында АТР турнирлердің финалы (5)  

Жеңістер (3)  

Жеңілістер (2)  

Жеке сында фьючерстер мен челленджердің финалы (15)  

Жеңістер (9)  

Жеңілістер (6)

Жұптық сындарда өнер көрсету
----------------------------

Жұптық сында АТР турнирінің финалы (1)  

Жеңістер (1)

Жеке сындағы Үлкен Шлем турнирларда Өнер Көрсету
------------------------------------------------

| Турнир | 2007 | 2008 | 2009 | 2010 | 2011 | 2012 | 2013 | Қорытынды | КарьерадағыҰ/П |
| --- | --- | --- | --- | --- | --- | --- | --- | --- | --- |
|
| Australian Open | - | - | 1Р | 2Р | 2Р | 2Р | 1Р | **0 / 5** | 3-5 |
| Roland Garros | - | 1Р | 1Р | 4Р | 3Р | 1Р | - | **0 / 5** | 8-5 |
| Уимблдон | - | 2Р | - | 3Р | 1Р | 1Р | - | **0 / 4** | 3-4 |
| US Open | К | 2Р | 2Р | 2Р | 1Р | 1Р |  | **0 / 6** | 6-6 |
| Үлкен Шлемдегі Барлық Ұ/П | 0 / 1 | 0 / 3 | 0 / 3 | 0 / 4 | 0 / 4 | 0 / 4 | 0 / 1 | 0 / 20 |  |
| ҮШТ жылдық нәтижелері | 0-1 | 5-3 | 4-3 | 7-4 | 3-4 | 1-4 | 0-1 |  | 20-20 |
|

Сілтемелер
----------

* ATP сайтындағы профилі
* ITF сайтындағы профилі(қолжетпейтін сілтеме)
* Кубок Дэвиса сайтындағы профилі
Marin Cilic 2012 Olympics
Марин Чилич ( 1988 жылдың 28 қараша айында Югославия, Междугорьеда дүниеге келген) – хорваттық кәсіби теннисшы, әлемдегі экс-9-ші ракетка.

Жетістіктері
------------

* Жеке сында АTР сериясындағы турнирлерде 11 дүркін жеңімпазы .
* Жеке сында әлемдегі экс-9-ші ракетка.
* Хорватия ұлттық командасының құрамасында Девис Кубогының жартылай финалисты (2009).
* Жеке сында юниорлар арасында Үлкен шлемның бір дүркін жеңімпазы (Roland Garros-2005).
* Жұптық сында Orange Bowl-2005 турнирының 1 дүркін финалисты .
* Жеке сында юниорлар арасында әлемдегі экс-1-ші ракетка.

Жалпы Ақпарат
-------------

Марин төрт баланың бірі, екі ағасының аттары Винко мен Горан, ал кіші інісінің аты Миле.  

7 жасында Маринды тәтесі Таня алғаш рет тенниспен таныстырды. Ұнататын корттары – хард және шөп.  

2005 жылдан бастап кәсіби тенисшы. Бапкері - Боб Бретт, Горан Иванишевич.  

Достары «Чила» деп атайды.

Турнирларда Өнер Көрсету
------------------------

Жеке дәрежедегі турнирледе өнер көрсету  

Жеке сында АТР турнирлердің финалы (20)  

Жеңістер (11)  

Жеңілістер (9)

Жұптық сындарда өнер көрсету
----------------------------

Жұптық сында АТР турнирінің финалы (1)  

Жеңілістер (1)

Сілтемелер
----------

* ATP сайтындағы профилі
* ITF сайтындағы профилі Мұрағатталған 23 шілденің 2014 жылы.
* Кубок Дэвиса сайтындағы профилі
**Амрита Шер-Гил** (30 қаңтар 1913 жыл, Будапешт — 5 желтоқсан 1941 жыл, Лахор) — Үндістанның әйгілі суретшісі, оны кейбір зерттеушілер Үндістанның Фридой Калосы деп те бағалаған. Ол Үндістан ұлттық мәдениетінің танымал Тоғыз шеберінің біріне айналған. Амрита Шер-Гил өз күнделігінің парақтарына мынадай жолдарды жазып қалдырған: «Еуропа Пикассоға, Матисске, Бракқа және т.б. көптеген таланттарға тиесілі. Ал Үндістан тек мен үшін ғана жаралған»

Ол 1913 жылы 30 қаңтарда Будапештте (Венгрия) дүниеге келген. Әкесі – Умрао Сингха Шер-Гил Маджитхья – сикхтік ақсүйек әрі санскрит тілі мен парсы тілінен сабақ беретін оқытушы. Ал анасы опера әншісі – Марии-Антуанетты Готтесманн – венгриялық еврей болатын. Амританың өзінен кіші сіңілісі – Индира бар. (Оның ұлы, яғни Амританың жиені Виван Сундарамда суретші)

Амританың кішкентай кезінде олар Венгриядан көшіп кетті. 1921 жылы оның отбасы Шимленің Саммер Хилл деген жеріне келеді. Ол бес жасынан бастап сурет сызуға талпынды, алайда бұл өнердің соңына 8 жасқа толғанда шындап түсті. Ол осы кезден бастап сурет салуды арнайы оқи бастады.

1923 жылы күтпеген жерден оның анасы Шимледе бір итальяндық сәулетшімен танысады. Бір жыл өткен соң Амрита мен анасы Италияға әлгі сәулетшіні іздеп келеді. Амританың Santa Anunciata – флорентиялық өнер мектебіндегі өмірі басталып кетеді. Осында Амрита Итальялық шеберлердің өнерімен танысады. Алайда жас суретшінің оқуы ұзаққа созылмайды. Осы жылы Үндістанға қайта оралуына тура келеді.

Ол он алты жасқа толғанда Еуропа топырағына қайтадан табаны тиеді. Парижде Люсьен Симонның шеберлік сыныбынан дәріс алған Амританың болашақ махаббаты да осы қаладан жолығады. Ол – Борис Таслицкий еді.

Кәсіби суретші ретінде ол өзінің алғашқы еңбегін 1932 жылы сызды. Ол «Бойжеткендер» деп аталатын еді. Бұл еңбегін жазу барысында ол өзінің сіңілісі Индира мен оның достарының кейпін негізге алған болатын. Оның аталмыш еңбегі мен тағы бір тың туындысы – «Ұйқы құшағында» атты картинасын париждік Grand Salon қабылдады және ол Париждің сурет өнері үшін бірден бір азиялық өкіл болды. Ол ең жас болса да бұл құрметке лайық еді.

Галерия
-------

* Автопортрет, 1930Автопортрет, 1930
* Автопортрет (атаусыз), 1931Автопортрет (атаусыз), 1931
* Клара Сзепесси, 1932Клара Сзепесси, 1932
* Венгриялық сыған қыз, 1932Венгриялық сыған қыз, 1932
* Үш қыз тобы, 1935Үш қыз тобы, 1935
* Қалыңдықтың әжетханасы, 1937Қалыңдықтың әжетханасы, 1937
* Ауыл көрінісі, 1938Ауыл көрінісі, 1938

Дереккөздер
-----------

1. ↑
Jovanovski
Бо́яна Йовано́вски ( 1991 жылдың 31 желтоқсан Югославия Белградта дүниеге келген) - сербиялық кәсіби теннисшы (2007 жылдан бастап).

Жетістіктері
------------

* Жеке сында ITF сериясындағы турнирлерде 3 дүркін жеңімпазы.
* Сербия ұлттық командасының құрамасында Федерация Кубогының 1 дүркін финалисты (2012).
* Жеке сында юниорлар арасында Үлкен шлемның 3 дүркін 1/4финалисты.
* Жұптық сында юниорлар арасында Үлкен шлемның 2 дүркін 1/4финалисты.
* Жеке сында юниорлар арасында әлемдегі экс- 5-ші ракетка.
* Жеке сында әлемдегі экс- 34-ші ракетка.

Жалпы Ақпарат
-------------

Әкесінің аты Зоран, анасының аты Снежана. Боянаның Виктория деген апасы бар.  

Әкесінің талабы бойынша Бояна 7 жасында теннис секциясына келген. Кәзіргі уақытта әкесі Зоран Йовановски бапкері екен.  

Ең ұнататын турниры – ол Australian Open. Шабуылшы стильде ойнағанды ұнатады, сондықтан да шөппен хардты қалайды. Форхенды өте жақсы.   

Теннис ойыншыларының арасында кумиры – ол Рафаэль Надаль.  

Карьерасының жоғарғы мақсаты – әлемдегі бірінші ракетка болу.  

Бояна сербиялық, ағылшын тілдерін толық игерген.

Спорттық карьерасы
------------------

Жыл соңындағы рейтингі  


|  |  |  |
| --- | --- | --- |
| **Жыл** | **Жекерейтингі** | **Жұптықрейтингі** |
| 2013 | **36** | **319** |
| 2012 | 56 | 1066 |
| 2011 | 65 | 730 |
| 2010 | 71 | 588 |
| 2009 | 189 | 584 |
| 2008 | 561 | 700 |
|

Турнирларда Өнер Көрсету
------------------------

Жеке дәрежедегі турнирледе өнер көрсету
---------------------------------------

### Жеке сында WTA турнирлердің финалы (3)

#### Жеңістер (3)

### Жеке сында ITF турнирлердің финалы (8)

#### Жеңістер (4)

#### Жеңілісі (4)

Жұптық сындар
-------------

### Жұптық сында ITF турнирінің финалы (1)

#### Жеңілісі (1)

Сілтемелер
----------

* www.wtatennis.com
* www.itftennis.com Мұрағатталған 20 қазанның 2013 жылы.
* www.fedcup.com Мұрағатталған 24 сәуірдің 2014 жылы.
Эраст Гарин

**Гарин Эраст Павлович** (10.11.1902,Рязань)-орыс совет актері,режиссер,РКФСР халық артисі (1964). 1926 жылы РКФСР Халық Ағарту Комиссариатының мемлекет экспериментті театр шеберханасын бітірді. 1922 жылдан бастап Вс.Мейерхольд атындағы театрда ойнады. 1936-1949 жылдары Ленинградтың Комедия театрының актері әрі режиссеры болды. 1950 жылы Мәскеудегі Киноактерлердің театр студиясына ауысты. Рольдері: Тараканов («Музыкалық хикаяда», 1940),Король («Золушкада» ,1947) және т.б. КСРО мемлекеттік сыйлығының лауреаты (1941). «Құрмет белгісі» орденімен және медальдармен марапатталған.

Дереккөздер
-----------

Қазақ энциклопедиясы
**Данияр Жүнісов** (1987 жыл) – Германия хоккей чемпионатында топ бастап жүрген «Вольсфбург Гризли Адамс» клубының қақпашысы (2008-ден бастап), Еуропа біріншілігінде ойнап жүрген жалғыз қазақ. Неміс жерінде дүниеге келген Даниярдың әкесі Айғали – бұрынғы Гурьев облысындағы Панфилов ауданының тумасы.  

Арман қуған Айғали 19 жасында Алматының шет тілдер институтында үздік студент атанып, кейін Берлиннің Гумбольд университетінде оқуын жалғастырған. Білімін жетілдіруге бар күшін салған ол осында жүріп, болашақ жары – неміс қызымен танысып, отбасын құрғанына 33 жыл болыпты. Отбасында Жанна, Райжан және Данияр атты ұл-қыз тәрбиелеп өсірген Айғали қазақ, неміс, орыс тіліне өте жүйрік. Ол бұл күнде Германияда аудармашы болып қызмет атқарса, жары заң саласында қызмет істейді. Ал Данияр хоккеймен сегіз жасынан бері айналысады. Балақай мұз айдындағы хоккей ойынына қатты қызығыпты. Даниярдың хоккейге көңілі ауғанын байқаған ата-анасы оған қарсы болмапты. Мұз айдындағы тартысты ойынның қыр-сырын меңгеруге ұмтылған Данияр алаңда қақпашы болыпты. Таланты мен еңбекқорлығын және шеберлігін әр ойында көрсете білген Данияр демде мықты командалар назарына бірден ілігеді. Ол 18 жасында бірінші рет кәсіпқой командалар арасындағы ойындарға қатысып, «Эйсбарен Берлин» клубының сапында өнер көрсетті. Бір маусым «Гамбург Фризерс» клубының қақпасын қорғап, тамаша қақпашы екенін талай додалы жарыстарда көрсеткен. Оның шеберлігін көре білген Германияның элиталық дивизиондағы мықты клубтың бірінен саналатын «Вольсфбург Гризли Адамс» бапкері бұдан үш жыл бұрын Даниярды команда қақпасын қорғауға шақырыпты. Команда осы жылдарда чемпионатта көшбастаушы болса, оған Данияр да үлес қосқаны даусыз. Ол – сондай-ақ өзі ойнап жүрген ұжыммен тағы да екі жылға келісімшартқа отырып, клубқа өз үлесін қосып жүрген негізгі ойыншының бірі. Жас кезінде көптің көзіне түскен талантты қақпашы 18 бен 20 жасында немістердің жастар құрамасының қақпасын қорғауы да оның шеберлігін көрсетеді. Данияр сондай-ақ Германияда өнер көрсетіп жүрген қазақстандық хоккейшілерді жақсы білсе, оларға да қарсы ойнапты. Және де Қазақстан ұлттық құрамасының әлем біріншіліктерінде қалай ойнап жүргендігі жөнінде де хабары бар екен. Әкесі қазақтар бокс пен күрес туралы да көп әңгімелесе, олар хоккейді жақсы көретінін кейін біліпті. Жалпы, Данияр құрлықаралық хоккей лигасында өнер көрсетіп жүрген қазақстандық клубтар жөнінде жақсы хабардар. Еліміздің ұлттық құрамасының негізін құрайтын Астананың «Барысы» туралы пікірі де жақсы. Қазақстанның хоккейі туралы жақсы білетін қандасымыздың ендігі мақсаты – ата-бабасының тарихи Отанына оралып, мұз айдынына шығу, Қазақстан құрамасының қақпасын қорғау ойында барын жасырмайды. Данияр ата-анасы және әпке-қарындасымен әкесінің туған жерінде бірнеше мәрте болса, туысқандары да Германияда болыпты.

Дереккөздер
-----------
**Көксерек** — Мұхтар Әуезовтың осы аттас шығармасының желісімен 1973 жылы түсірілген көркем фильм. Тұсаукесері 1974 жылы 8 сәуірде Мәскеуде өтті. Фильмнің режиссері - Толомуш Өкеев. Фильм 1974 жылы Әзірбайжан астанасы Бакуде өткен Бүкілодақтық кинофестивалдің бірінші жүлдесіне ие болады.

Сюжеті
------

Ата-анасынан ерте айырылған Құрмашты ағасы Аханқұл бауырына басады. Фильмде Құрмаштың көрген қиындықтары, оның ағасы Аханкұлдың қаталдығы, әжесінің мейірімі, Құрмашқа пана болған Хасеннің тағдыры айқын бейнеленген. Фильмнің бас кейіпкері Құрмаш қасқыр бөлтірігін асырап, оған "Көксерек" деп ат қояды. Кұшік шамалы есейген соң ауылдың маңына келген өз қандастары - қасқырлардың исін сезіп, солармен бірге жоғалып кетеді. Фильм соңында Құрмаш қайтыс болады, ол өзі баққан Көксерек бөлтіріктің талауында қалады.

Рөлдерде
--------

* Құрмаш — Қамбар Уәлиев
* Ақанғұл — Сүйменқұл Чокморов
* Құрмаштың әжесі — Әлиман Жанғорозова
* Қасен — Қарғамбай Сатаев
* Байдың ұлы — Нұржұман Ықтымбаев

Басқа да деректер
-----------------

Көксеректің рөлінде ойнатылған екі қасқырдың екеуі де Мәскеуден әкелінген екен.

Фильм Қырғыз Алатауының тауларының баурайында, Ыстықкөл көлінің жағалауында түсірілген.

Құрмаштың рөлінде ойнаған актер Қамбар Уәлиев бір сұхбатында: "киноға түскеннен соң, мен күлуден қалдым" деген екен.

Сыртқы сілтемелер
-----------------

* Тамашалау
Үлгі:Infobox university

**Колумбия университеті** (ағылш. *Columbia University*) ресми аталуы *Нью-Йорк қаласындағы Колумбия университеті* — Америкалық жекеменшік иелігіндегі Айви Лигасына кіретін зерттеу университеті. Ол Нью-Йорк штатының Нью-Йорк қаласында орналасады. Колумбия университеті Нью-Йорк штатындағы алғаш жоғарғы оқу орны, ал барлық АҚШ университеттерінің арасында бесінші болып құрылған, және тоғыз Американың колониялды жоғарғы оқу орындарының біреуі. 
Бүгін бұл университеттің әлем бойынша 7 орталығы бар: Амман, Бейжің, Стамбұл, Париж, Мумбай, Сантьяго және Найроби қалаларында.

Бұл университет 1754 жылы *King's College* деп Ұлыбриятанияның Екінші Джордж патшасынының меншігі болған. Америка Революциясының кейін мемлекет *King's College* - ді жекешелендіріп, 1784 оның атын Колумбия колледжі деп ауыстырды. 1787 жылдан бері Колумбия университеті жекеменшік иелігіне беріліп, бүгінгі күні де жеке меншіктегі жоғарғы оқу орны. Ол Колумбия университеті деген атауын 1896 жылы алды. 
 
Дәл сол жылы университеттің кампусы Манхэеттенің солтүстік бөлігіндегі *Morningside Heights* ауданына көшіп, сол арадан негізгі үлкен кампусын қалады. 
Колумбияның жиырма факультеті бар және университет құрамына кіретін бірнеше институт бар, мысалы *Teachers College, Columbia University*, *Barnard College*, and *Union Theological Seminary in the City of New York*.

Дереккөздер
-----------

1. ↑  The Course of History.  Columbia University (2004). Тексерілді, 22 қараша 2004.
2. ↑  Columbia University Global Centers.  Columbia University. Тексерілді, 4 мамыр 2011.
3. ↑  A Brief History of Columbia.  Columbia University (2011). Тексерілді, 14 сәуір 2011.
4. ↑  Columbia University Office of Undergraduate Admissions - Housing & Dining Мұрағатталған 6 тамыздың 2012 жылы.
5. ↑ . Two affiliated institutions – Barnard College and Teachers College – are also Faculties of the university. Columbia College Academics > Special Programs > Juilliard  Мұрағатталған 27 наурыздың 2008 жылы.
*Басқа мағыналар үшін Нью-Йорк (айрық) деген бетті қараңыз.*

**Нью-Йорк Универстеті** (ағылш. *New York University*, NYU) — Нью-Йоркта орналасқан жекеменшік, зерттеушi АҚШ университетi.
Университет АҚШ-тағы ең ірі коммерциялық емес ғылыми зерттеулер жүргезетін университет болып табылады. Онда 39 408 студенттер оқиды (2004 жылдың күзгі мәлiметі).

Нью-Йорк Университеті - американдық университеттердiң қауымдастық мүшесi, 1900 жылдан бастап ғылыми зерттеулер жүргізетін Америка Солтүстік университеттерін бiрiктiретiн ең ірі университет.

Дереккөздер
-----------

1. ↑  University's endowment improves after 2009 loss Initiative.  Washington Square News (14 қазан 2010). Тексерілді, 14 қазан 2010.
2. ↑  Fast Facts  (ағыл.).  New York University. Тексерілді, 7 қыркүйек 2011.
**Риддер қалалық әкімдігі** – Шығыс Қазақстан облысындағы әкімшілік бірлік.

Географиялық орны
-----------------

Солтүстігі мен батысында Глубокое, оңтүстігінде Алтай аудандарымен шектессе, шығысында Ресей Федерациясымен шектеседі.

Әкімшілік құрамы
----------------

Құрамына Бутаково, Жоғарғы Хайрузовка, Лесное, Лениногор орманшар, Ливино, Коноваловка, Поперечное, Пригородное, Үлбі, Үлбіқұрылыс елді мекендері кіреді. Орталығы - Риддер қаласы.

Халқы
-----

2009 жылғы санақ қорытындысы бойынша округтегі халық саны 58916 адамды құрады.

Дереккөздер
-----------

1. ↑  2009 жылғы Қазақстан Республикасы халқының Ұлттық санағының қорытындылары. Астана 2011. 1 том Мұрағатталған 14 мамырдың 2019 жылы.
Giorgi WM13 (9472392929)
Камила Джорджи ( 1991 жылдың 31 желтоқсан айында Италия, Мачератеда дүниеге келген) –итальяндық кәсіби теннисшы, жеке сында әлемдегі экс-67-ші ракетка.

Жетістіктері
------------

* Жеке сында ITF сериясындағы турнирлерде 5 дүркін жеңімпазы.

Жалпы Ақпарат
-------------

Әкесінің аты Серджио, анасының аты Клаудия, Джорджи отбасы Аргентинадан қоныс аударған екен.Камила төрт ағайындылардың бірі. Леонардо мен Амадеус деген ұлкен ағалары , және де Антонела деген ұлкен апасы бар. Амадеус Джорджи кәсіби футболшы, ФК Реал Мадрид академиясының атынан өнер көрсетеді.  

5 жасынан тенниспен айналысады, теннис клубына алып келген әкесі екен. Осы уақытқа дейін жаттығу барысындағы бапкері өзінің әкесі Серджио Джорджи. Теннисқа дейін итальяндық қыз спорттық гимнастикамен айналысқан екен.   

2006 жылдан бастап кәсіби теннисшы. Кәзіргі уақытта Камила АҚШ, Пемброук-Пайнс клубында жаттығады.  

Камила хардта өнер көрсеткенді ұнатады. Форхенды өте жақсы.  

Джорджи шабуылшы стильде ойнағанды ұнатады, жиі сеткаға шығады. Корт алаңында қте жылдам қимылдайды.

Спорттық карьерасы
------------------

Жеке сында жыл соңындағы рейтингі  

* 2013 — 93
* 2012 — 79
* 2011 — 149
* 2010 — 244
* 2009 — 285
* 2008 — 480
* 2007 — 833
* 2006 — 944

Турнирларда Өнер Көрсету
------------------------

Жеке дәрежедегі турнирледе өнер көрсету  

Жеке сында WTA турнирлердің финалы (1)  

Жеңілістер (1)  

Жеке сында ITF турнирлердің финалы (7)  

Жеңістер (5)  

Жеңілісі (2)

Турнирлерге Қатысу Тарихы
-------------------------

Жеке сындағы Үлкен Шлем турнирларда өнер Көрсету

Сілтемелер
----------

* www.wtatennis.com
* www.itftennis.com Мұрағатталған 20 қазанның 2013 жылы.
* www.fedcup.com Мұрағатталған 25 наурыздың 2016 жылы.
**Франк Янник Кессье** (фр. *Franck Yannick Kessié*; 1996 жылы 19 желтоқсанда туған, Фромаже, Кот-д’Ивуар) — ивуарлық футболшы, "Әл-Ахли" клубы мен Кот-д'Ивуар құрамасының жартылай қорғаушысы.

Карьерасы
---------

### Клубтық

2015 жылы "Аталанта" клубымен келісімшартқа қол қойды. 26 тамызда "Чезена" клубына бір маусымға жалға берілді. 

2016/17 маусымы басталарда "Аталантаға" оралды. 2016 жылы 21 тамызда "Лацио" клубына қарсы ойында А Сериясында дебют жасады. Кессье негізгі құрамда шығып, екі рет 63-ші және 67-ші минутта көзге түсті.

2017 жылдың жазында Кессье міндетті сатып алу шартымен екі жылдық жалға алу құқығымен "Милан" клубына ауысты. 2017 жылдың 20 тамызында "Милан" сапында матчтың 5-ші минутында пенальтиді сәтті орындап, жаңа маусымдағы алғашқы голын соқты. 

2020/21 маусымы Кессье үшін сәтті өтті, ол А Сериясында 13 гол соғып, команданың екінші бомбардирі болды.

Кессье 2021/22 маусымын "Милан" сапында қорытынды маусым ретінде өткізіп, "Милан" шартымен келісімшартты ұзартудан бас тартты. Маусым қорытындысы бойынша "Миланмен" өзінің жалғыз олжасын жеңіп, Италия чемпионы атанды.

2022 жылдың жазында Кессье еркін агент ретінде "Барселонаға" ауысты. Келісімшарт 2026 жылға дейін жасалды.

### Ұлттық құрама

Кот-д’Ивуардың 17 жасқа дейінгі жасөспірімдер құрамасында ойнаған. 2014 жылы 6 қыркүйекте 17 жасында Кот-д’Ивуардың басты командасы үшін Сьерра-Леоне құрамасына қарсы ойын өткізді. 2017, 2019, 2021 жылдары Африка Ұлттары Кубогына, 2020 жылы Жазғы Олимпиада ойындарына қатысты.

Жетістіктері
------------

**«Милан»**

* Чемпион Италии: 2021/22

**«Барселона»**

* Испания чемпионы: 2022/23
* Испания Суперкубогы: 2022/23

Дереккөздер
-----------

1. ↑  Perugia - Cesena  (ағыл.). — soccerway.com.
2. ↑  Atalanta - Lazio  (ағыл.). — soccerway.com.
3. ↑  Ivory Coast - Sierra Leone  (ағыл.). — transfermarkt.com.
**Bon Jovi** – атағы әлемге танылған АҚШ-тың рок тобы. 

Bon Jovi 2009 жылыBon Jovi 2009 жылы
1983 жылы Нью –Джерси қаласында пайда болған. Дүниежүзіне топтың даңқын шығарған «Slippery When Wet» атты альбомы болатын. Альбам 1986 жылы жарық көреді. 

Bon jovy 11 студиялық альбом, үш ән жинағы мен бір концерттік альбомды жарыққа шығарған. Олар 2,5 мың концертті шамамен әлемнің 50 мемлекетінде 34 миллион көрерменнің алдында өнер көрсеткен. 

2004 жылы Британдық «O» журналы Bon jovy тобын «әлемнің ең үздік 50 топтарының» біріне жатқызған. Топ тізім бойынша 14-орынды иеленген. Осы жылы топ мүшелері ән жазатын Америка академиясының «Грэмми» сыйлығына ие болады. 2005 жылы топ 100 млн. альбом сату арқылы Әлемдік әуен сыйлығына қол жеткізеді. 

2006 жылы музыканттардың есімі Ұлыбританиядағы Музыкалық даңқ залына жазылған.

Дереккөздер
-----------

1. ↑  kazkommers news журналы 2011 шілде, 11-бет